ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
மத்திய அரசின் உயிரியல் தொழில்நுட்பத் துறையின் ஆதரவுடன் கண்டுபிடிக்கப்பட்ட சைகோவி-டி  எனப்படும் கோவிட் 19 நோய்க்கான தடுப்பு மருந்து, மருத்துவப் பரிசோதனை முதலாம்/இரண்டாம் கட்டங்களுக்கு எடுத்துச் செல்லப்பட்டுள்ளது
உயிரி தொழில் நுட்ப தொழில் ஆராய்ச்சி உதவிக் குழுவினால்  நடைமுறைப்படுத்தப்படும் தேசிய உயிரி மருந்தாளுமை திட்டத்தின் கீழ் மத்திய அரசின் உயிரியல் தொழில்நுட்பத் துறையின் ஆதரவுடன் செயல்படுத்தப்படும் தடுப்பு மருந்து கண்டுபிடிப்புத் திட்டம், மருத்துவப் பரிசோதனை கட்டத்துக்கு எடுத்துச் செல்லப்பட்டுள்ளது.
சைகோவி-டி  எனப்படும் இந்த பிளாஸ்மிட் டிஎன்ஏ தடுப்பு மருந்து சைடஸ் என்ற நிறுவனத்தால் வடிவமைத்து, தயாரிக்கப்பட்டது. மத்திய அரசின் உயிரி தொழில்நுட்பத் துறை இதற்கான பகுதி நிதி உதவி அளித்துள்ளது. இந்தத் தடுப்பு மருந்து ஆரோக்கியமான மனிதர்களுக்குச் செலுத்தப்பட்டு மருத்துவப் பரிசோதனைகளின் முதலாவது, இரண்டாவது கட்டப் பரிசோதனைகள் மேற்கொள்ளப்படும் என்று பி ஐ ஆர் ஏ சி அறிவித்துள்ளது. இந்தியாவில் மனிதர்களுக்குச் செலுத்தப்படவுள்ள, கோவிட் 19 நோய்க்கான உள்நாட்டிலேயே தயாரிக்கப்பட்ட முதலாவது தடுப்பு மருந்து இது என்றும் பி ஐ ஆர் ஏ சி அறிவித்துள்ளது.
தடுப்பு மருந்து கொடுக்கப்படும் அளவை அதிகரிப்பது; பலமுனை ஆய்வுகளை மேற்கொள்வது; போன்றவற்றை உள்ளடக்கிய முதலாவது, இரண்டாவது கட்டப் பரிசோதனை மூலம் இந்த தடுப்பு மருந்தின் பாதுகாப்பு; இது செலுத்தப்பட்டவர்களுக்கு இதை தாங்குகின்ற தன்மை; நோய் எதிர்ப்பு சக்தியை அதிகரிக்கும் தன்மை ஆகியவை குறித்து மதிப்பிடப்படும். இந்த ஆண்டு பிப்ரவரி மாதம் கோவிட் 19 நோய்க்கான தடுப்பு மருந்து கண்டுபிடிக்கும் விரைவுத் திட்டம் அறிமுகப்படுத்தப்பட்டது. தற்போது மனிதர்கள் மீது மேற்கொள்ளப்படவுள்ள தடுப்பு மருந்து பரிசோதனை, இந்தத் திட்டத்தின் கீழ் முக்கியமான மைல்கல் ஆகும்.
மத்திய உயிரி தொழில்நுட்பத் துறையின் செயலரும் பி ஐ ஆர் ஏ சி அமைப்பின் தலைவருமான டாக்டர் ரேணு ஸ்வரூப், “தேசிய உயிரி மருந்தாளுமை இயக்கத்தின் கீழ் கோவிட் நோய்க்கான தடுப்பு மருந்தை உள்நாட்டிலேயே விரைந்து தயாரிப்பது என்பதற்காக, மத்திய அரசின் உயிரி தொழில்நுட்பத் துறை சைடஸ் நிறுவனத்துடன் இணைந்து செயல்படுகிறது. பல கோடிக்கணக்கான மக்களை அபாயகரமான சூழலில் வைத்துள்ள இந்தப் பயங்கரமான பெருந்தொற்றுக்கு எதிராகப் போராடுவதற்காக தடுப்பு மருந்தைக் கண்டுபிடிக்க வேண்டியதன் அவசியத்தைக் கருத்தில் கொண்டு சைடஸ் நிறுவனத்துடன் கூட்டு முயற்சி மேற்கொள்ளப்பட்டு வருகிறது. இது போன்ற ஆராய்ச்சி முயற்சிகள் தற்போதைய தொற்றுக்கும், எதிர்காலத்தில் இதுபோன்ற தொற்று வர நேரிட்டால், அவற்றைத் தடுப்பதற்கான வழிமுறைகளைக் கண்டறியவும், நாட்டிற்கு உதவும். சமுதாயத்திற்கு மிகவும் தேவையான அளவிடக்கூடிய, உண்மையான மாற்றங்களைக் கொண்டுவரும் வகையிலான புதிய பொருட்களைக் கண்டறியும் புதுமைகளுக்கு ஊக்கம் அளிக்கும் வகையிலான சுற்றுச்சூழலை உருவாக்க வேண்டும் என்ற அரசின் எண்ணத்திற்கு எடுத்துக்காட்டாகவும் இது அமைகிறது” என்று கூறினார்.
நுகர்வோர் நலன், உணவு மற்றும் பொது விநியோகம் அமைச்சகம்
பொது முடக்கத்தின் போது தனது சராசரியை விட இரு மடங்கு அதிகமான உணவு தானியங்களை இந்திய உணவுக் கழகம் நாடு முழுவதும் எடுத்து சென்றது.
ஒரு நாளைக்கு சராசரியாக 1.7 லட்சம் மெட்ரிக் டன்கள் என, 3.74 மில்லியன் மெட்ரிக் டன்கள் உணவு தானியங்களை ,1335 ரயில் சுமைகளின் மூலம் பொது முடக்கத்தின் போது உபரி மாநிலங்களில் இருந்து எடுத்துச் சென்று, இந்திய உணவுக் கழகம் சாதனை படைத்துள்ளது. இது, அதன் சராசரி இயக்கமான ஒரு நாளைக்கு 0.8 லட்சம் மெட்ரிக் டன்களை விட இரு மடங்கு அதிகமாகும். இதே காலத்தில், பொது விநியோகத் திட்டப் பயனாளிகளின் தேவைகளைப் பூர்த்தி செய்வதற்காக 3.34 மெட்ரிச் டன் சரக்குகள் நுகர்வு தேவைப்படும் மாநிலங்களில் இறக்கி வைக்கப்பட்டன.
தேசிய உணவுப் பாதுகாப்புச் சட்டத்தின் கீழ் ஒவ்வொரு பயனாளிக்கும் மூன்று மாதங்களுக்கு தலா 5 கிலோ தானியங்களை மூன்று மாதங்களுக்கு அளிக்கும் பிரதமரின் ஏழைகள் மறூவாழ்வு திட்டத்தின் கீழ், 2.56 மில்லியன் மெட்ரிக் டன் சரக்குகள் ஏற்கனவே வழங்கப்பட்டு விட்டன.
(Visitor Counter : 151
பிரதமர் அலுவலகம்
ஒடிசா & கிழக்கு இந்தியாவில் ஒட்டுமொத்த வளர்ச்சியை ஏற்படுத்த அரசு உறுதிபூண்டுள்ளது: பிரதமர்
பிரதமர் பாலங்கிர் பயணம்; ஒடிசாவில் ரூ.1,500 கோடி மதிப்பிலான வளர்ச்சித் திட்டங்களை தொடங்கி வைத்தார்
ஜர்சுகுடா பன்னோக்கு சரக்கு போக்குவரத்து முனையம் நாட்டிற்கு அர்ப்பணிக்கப்பட்டது
போக்குவரத்து வசதிகளை அதிகரிக்க 6 ரயில்வே திட்டங்கள் தொடக்கம்
பாலங்கிர் & பிச்சுபாலி இடையே 15 கி.மீ புதிய ரயில்பாதை தொடங்கிவைக்கப்பட்டது
பிரதமர் திரு. நரேந்திர மோடி இன்று  ஒடிசா மாநிலம் பாலங்கிர் சென்றார். ரூ.1,500 கோடி மதிப்பிலான பல்வேறு வளர்ச்சித் திட்டங்களை தொடங்கி வைத்த அவர், பல்வேறு புதிய திட்டங்களுக்கும் அடிக்கல் நாட்டினார்.
இன்று  காலை ராய்ப்பூர் விவேகானந்த் விமான நிலையத்தை வந்தடைந்த பிரதமர், பின்னர் அங்கிருந்து பாலங்கிர் புறப்பட்டுச் சென்றார். பாலங்கிரில், ஜர்சுகுடா பன்னோக்கு சரக்குப் போக்குவரத்து பூங்காவை அவர் நாட்டிற்கு அர்ப்பணித்து வைத்தார். இந்த பன்னோக்கு சரக்குப் போக்குவரத்து பூங்கா, ஜர்சுகுடாவை, இந்த பிராந்தியத்தின முக்கிய சரக்குப் போக்குவரத்து வளாகமாக மாற்றும். ரயில் திட்டங்களுக்கு ஊக்கமளிக்கும் வகையில், ரூ.115 கோடி மதிப்பீட்டிலான பாலங்கிர் – பிச்சுபாலி ரயில் பாதையையும் திரு மோடி தொடங்கி வைத்தார்.
ஒடிசா மக்களுக்கு அளித்த வாக்குறுதிகளை நிறைவேற்றும் விதமாக, கடந்த 3 வாரங்களில் 3-வது முறையாக ஒடிசா வந்துள்ளதாக பிரதமர் குறிப்பிட்டார். பாலங்கிர் ரயில்வே திடலில் நடைபெற்ற நிகழ்ச்சியில் பேசிய அவர், “ கிழக்கு இந்தியா மற்றும் ஒடிசாவின் வளர்ச்சிக்காக, தொடர் முயற்சிகளை அரசு மேற்கொண்டுள்ளது. இவற்றை நிறைவேற்றும் ஒரு முயற்சியாக பாலங்கிரில் பல்வேறு வளர்ச்சித்திட்டங்கள் தொடங்கி வைக்கப்பட்டுள்ளது” என்றார்.
நாகாவலி ஆற்றின் குறுக்கே கட்டப்பட்டுள்ள புதிய பாலத்தையும் பிரதமர் நாட்டிற்கு அர்ப்பணித்தார். பார்பாலி-துங்காரிபாலி, மற்றும் பாலங்கிர் – தியோகான் இடையேயான இரட்டை ரயில்பாதை மற்றும் ஜர்சுகுடா – வைசியநகரம் மற்றும் சம்பல்பூர் – ஆங்குல் இடையே 813 கி.மீ. தொலைவுக்கான ரயில்பாதை மின்மயமாக்கல் திட்டத்தையும் அவர் தொடங்கி வைத்தார். ஒடிசாவின் சோனிப்பூரில், ரூ.15.81 கோடி செலவில், கேந்திரிய வித்யாலயா பள்ளிக்கான நிரந்தர கட்டடத்திற்கும் பிரதமர் அடிக்கல் நாட்டினார். போக்குவரத்து மற்றும் கல்வி வசதிகளை ஏற்படுத்த வேண்டியதன் முக்கியத்துவத்தை வலியுறுத்திய அவர், “ மனிதவள மேம்பாட்டிற்கு கல்வி வழிவகுக்கும். ஆனால் அது போன்ற வளங்களை வாய்ப்புகளாக மாற்றுவதற்கு போக்குவரத்து வசதியும் அவசியம். இது மக்களின் போக்குவரத்து தேவையை பூர்த்தி செய்வதுடன் கனிம வளங்களை தொழிற்சாலைகளுக்கு அதிகளவில் எடுத்துச் செல்லவும், விவசாயிகள் தங்களது விளைபொருட்களை தொலைதூரத்தில் உள்ள சந்தைகளுக்கு எடுத்துச் செல்லவும், ஒடிசா மக்களின், ‘வாழ்க்கையை எளிதாக்கவும் உதவிகரமாக இருக்கும்” என்று அவர் தெரிவித்தார்.
கலாச்சாரம் மற்றும் பாரம்பரியத்தை பாதுகாக்க தாம் உறுதிபூண்டுள்ளதாக குறிப்பிட்ட பிரதமர், நமது கலாச்சார பிணைப்புகளை வலுப்படுத்தி, மாநிலத்தின் சுற்றுலா வாய்ப்புகளை அதிகரிக்கவும் உதவும் என்றார். காந்தஹராடியில் உள்ள நிலமாதவ் மற்றும் சித்தேஷ்வர்  கோவில்களின் புனரமைப்பு மற்றும் மறுநிர்வாணப் பணிகள் குறித்து அவர் மகிழ்ச்சி தெரிவித்தார். பாலங்கிரில் உள்ள ராணிப்பூர் ஜரியல் குழும நினைவுச் சின்னங்கள் & காளஹந்தி ஆசர்கர் கோட்டை புனரமைப்பு மற்றும் மறு நிர்மாணப் பணிகளையும் திரு மோடி தொடங்கி வைத்தார்.
------------------
விகீ /எம் எம் / கீதா
(Visitor Counter : 109
பிரதமர் அலுவலகம்
பிரேசில் அதிபராக பொறுப்பேற்றுள்ள லூயிஸ் இனாஷியோ லுலா டா சில்வாவுக்கு பிரதமர் வாழ்த்து
பிரேசில் அதிபராக பொறுப்பேற்றுள்ள லூயிஸ் இனாஷியோ லுலா டா சில்வாவுக்கு பிரதமர் திரு நரேந்திர மோடி வாழ்த்துத் தெரிவித்துள்ளார்.
இது குறித்து அவர் வெளியிட்டுள்ள ட்விட்டர் பதிவில் பிரேசில் அதிபராக பொறுப்பேற்றுள்ள லூயிஸ் இனாஷியோ லுலா டா சில்வாவுக்கு மனமார்ந்த வாழ்த்துக்கள். மூன்றாவது முறையாக மீண்டும் அதிபராக பதவியேற்றுள்ள அவருக்கு, வெற்றிகள் பல குவியட்டும் எனவும், இந்தியா- பிரேசில் இடையேயான நட்புறவு மேலும் வலுப்பெரும் வகையில் சேர்ந்த பயணிப்பதை ஆவலோடு எதிர்பார்ப்பதாகவும் குறிப்பிட்டுள்ளார்.
-----
AP/ES/RS/KPG
(
புவி அறிவியல் அமைச்சகம்
இந்தியாவின் ஆர்க்டிக் கொள்கை: மத்திய அமைச்சர் டாக்டர் ஜித்தேந்திர சிங் வெளியிட்டார்
இந்தியா மற்றும் ஆர்க்டிக்: நிலையான வளர்ச்சிக்கான கூட்டுறவை உருவாக்குதல்’ என்ற தலைப்பிலான இந்தியாவின் ஆர்க்டிக் கொள்கையை மத்திய அறிவியியல் மற்றும் தொழில்நுட்பத்துறை இணையமைச்சர் டாக்டர் ஜித்தேந்திர சிங் புதுதில்லியில் இன்று வெளியிட்டார்.
இந்நிகழ்ச்சியில் டாக்டர் ஜித்தேந்திர சிங் பேசியதாவது:
இந்தியாவின் ஆர்க்டிக் கொள்கை முக்கியமானது. பிரதமர் திரு நரேந்திர மோடியின் தலைமையின் கீழ், ஆர்க்டிக் பகுதியின் அம்சம் குறித்து ஆய்வசெய்யும் முன்னணி நாடுகளுடன் இணைவதை நோக்கி இந்தியா பெருமையுடன் முன்னேறியுள்ளது. ஆர்க்டிக் பகுதி ஆய்வுகளில், இந்திய விஞ்ஞானிகளின் முயற்சிகள் பாராட்டத்தக்கது. பருவநிலை மாற்றம் போன்ற எதிர்கால சவால்களுக்கு தயாராவதில் இந்தியாவின் ஆர்க்டிக் கொள்கை முக்கிய பங்காற்றும். ஒரு செயல்திட்டம் மூலம் இந்தியாவின் ஆர்க்டிக் கொள்கையை அமல்படுத்தலாம். இந்தியாவின் ஆர்க்டிககொள்கையை அமல்படுத்துவதில், கல்வி நிறுவனங்கள், ஆராய்ச்சியாளர்கள், வர்த்தகர்கள் மற்றும் தொழில்துறையினர் எனப் பல தரப்பினரும் ஈடுபடுவர்.
ஆர்க்டிக் பகுதியில் இந்தியாவின் ஈடுபாடு மிகவும் பழமையானது. ஆர்க்டிக் பகுதியில் ஆய்வுகளை மேற்கொள்ள பாரீசில் கடந்த 1920ம் ஆண்டு ‘ஸ்வால்பார்ட்’ ஒப்பந்தம் கையெழுத்திட்டபோதே, அதில் இந்தியாவின் ஈடுபாடு இருந்தது. தற்போது ஆர்க்டிக் பகுதியில் பல அறிவியல் ஆய்வுகளை இந்தியா ேமற்கொள்கிறது. இந்திய ஆராய்ச்சியாளர்கள், ஆர்க்டிக் பகுதி பனிமலைகளை, இமயமலையின் பனிமலைப்பகுதிகளுடன் ஒப்பிட்டு ஆய்வு மேற்கொண்டு வருகின்றனர். ஆர்க்டிக் பகுதி கடலியல், சுற்றுச்சூழல், மாசு மற்றும் நுண்உயிரியல் தொடர்பான ஆராய்ச்சியிலும் இந்தியா தீவிரமாக ஈடுபட்டுள்ளது. இந்தியாவில் 25க்கும் மேற்பட்ட பல்கலைக்கழகங்கள் மற்றும் உயர்கல்வி மையங்கள், ஆர்க்டிக் ஆராய்ச்சியில் ஈடுபட்டுள்ளன. கடந்த 2007ம் ஆண்டு முதல் நூற்றுக்கணக்கான ஆய்வு கட்டுரைகளும் தாக்கல் செய்யப்பட்டுள்ளன. ஆர்க்டிக் கவுன்சிலில் இந்தியா, ஜெர்மனி, பிரான்ஸ், ஜப்பான் உட்பட 13 நாடுகள் பார்வையாளர்களாக உள்ளன. கடந்த 2014 மற்றும் 2016ம் ஆண்டுகளில் ஆர்க்டிக் பகுதியில் கோங்ஸ்னோர்டன், நீ அலேசண்ட் ஆகிய இடங்களில் இந்தியா ஆய்வகங்களை அமைத்தது. 2022 வரை, ஆர்க்டிக் பகுதியில் 13 சாகசப் பயணங்களை இந்தியா மேற்கொண்டது.
இந்தியாவின் ஆர்டிக் கொள்கை நீடித்த வளர்ச்சிக்கான கூட்டுறைவை ஏற்படுத்தும். இதன் மூலம் இந்தியாவின் அறிவியல் ஆராய்ச்சி மற்றும் ஒத்துழைப்பு, பருவநிலை மற்றும் சுற்றுச்சூழல் பாதுகாப்பு, பொருளாதாரம் மற்றும் மனித மேம்பாடு, போக்குவரத்து மற்றும் இணைப்பு, நிர்வாகம் மற்றும் சர்வதேச ஒத்துழைப்பு, ஆர்க்டிக் பகுதியில் தேசிய கட்டமைப்பு திறன் ஆகியவை அதிகரிக்கும்.
இந்தியாவின் ஆர்க்டிக் கொள்கையைப் புவி அறிவியியல் அமைச்சகத்தின் இணையதளமான https://www.moes.gov.in -ல் காணலாம்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1806993
சுகாதாரம் மற்றும் குடும்ப நலத்துறை அமைச்சகம்
ஜெனீவாவில் தாய், சேய், நலனுக்கான கூட்டாண்மையுடன்  இணைந்து ஏற்பாடு செய்யப்பட்ட வளரிளம் பருவத்தினர் மற்றும் இளையோரின் சுகாதாரம் மற்றும் நல்வாழ்வு குறித்த ஜி 20 இணை நிகழ்வை டாக்டர் மன்சுக் மாண்டவியா தொடங்கி வைக்கிறார்
மத்திய சுகாதாரம் மற்றும் குடும்ப நல அமைச்சகம், ஜெனீவாவில் உள்ள தாய், சேய் சுகாதாரத்திற்கான கூட்டாண்மையுடன்  இணைந்து ஜூன் 20, 2023 அன்று புதுதில்லியில் 'இளையோரின் சுகாதாரம் - நாட்டின் செல்வம்' என்ற தலைப்பில் ஜி 20 இணை பிராண்டட் நிகழ்வுக்கு ஏற்பாடு செய்துள்ளது. இந்த உலகளாவிய கூட்டம் உலகம் முழுவதும் உள்ள 1.8 பில்லியன் வளரிளம் பருவத்தினர் மற்றும் இளையோரின் உடல்நலம் மற்றும் சுகாதாரத் தேவைகளை முன்னிலைப்படுத்துவதையும், வளரிளம் பருவத்தினர் மற்றும் இளையோரின் சுகாதாரத்தில் ஜி20 நாடுகளின் கவனத்தையும் முதலீட்டை அதிகரிப்பதையும் நோக்கமாகக் கொண்டுள்ளது.
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா நிகழ்ச்சியை தொடங்கி வைத்து உரையாற்ற உள்ளார். மத்திய கல்வி, திறன் மேம்பாடு மற்றும் தொழில்முனைவோர் துறை அமைச்சர் திரு தர்மேந்திர பிரதான், தகவல் மற்றும் ஒளிபரப்பு மற்றும் விளையாட்டு மற்றும் இளைஞர் நலத்துறை அமைச்சர் திரு அனுராக் தாக்கூர், மத்திய சுகாதாரம் மற்றும் குடும்ப நலத்துறை இணை அமைச்சர்கள் பேராசிரியர் எஸ்.பி.சிங் பாகெல், டாக்டர் பாரதி பிரவீன் பவார் ஆகியோர் கலந்து கொண்டு இளைஞர்கள் எதிர்கொள்ளும் சவால்களை எதிர்கொள்வது மற்றும் அதனை மேம்படுத்துவதற்கு அரசு எடுத்து வரும் முயற்சிகள் குறித்த தங்களது கருத்துக்களைப் பகிர்ந்து கொள்ளவுள்ளனர். இளைஞர்களின் சுகாதாரம், நல்வாழ்வு மற்றும் அவர்களின் சவால்களை எதிர்கொள்ள தேவையான எதிர்கால நோக்கங்கள் குறித்து தென்னாப்பிரிக்காவின் சுகாதார அமைச்சர் டாக்டர் மதுமே ஜோசப் 'ஜோ' பாஹ்லா தொடக்க அமர்வில் உரையாற்ற உள்ளார்.
உலகில் 10 முதல் 24 வயதுடையவர்கள் 1.8 பில்லியன் பேர் உள்ளனர். இந்தியா அதிக இளைஞர்களைக் கொண்ட நாடாக உள்ளது. இந்த இளைஞர்கள் எந்தவொரு நாட்டின் மதிப்புமிக்க சொத்தாகப் பிரதிநிதித்துவப்படுத்தப்படுகின்றனர். பொருளாதார வளர்ச்சி மற்றும் வளர்ச்சிக்கான இலக்குகளை அடைவதில் அவர்களது சுகாதாரம் மற்றும் நலவாழ்வு முக்கிய பங்கு வகிக்கிறது
----
SM/IR/KPG/KRS
(Visitor Counter : 76
ஊரக வளர்ச்சி அமைச்சகம்
தீன்தயாள் அந்த்யோதயா திட்டம் - தேசிய ஊரக வாழ்வாதார இயக்கத்தின் கீழ் அமைப்பு ரீதியில் வளத்திற்கான இயக்கம்
கிராமப்புற ஏழைப் பெண்களை சுய உதவிக் குழுக்களாக  ஒருங்கிணைத்து அவர்களைத் தொடர்ந்து மேம்படுத்தி ஆதரவளிக்கும் நோக்கத்துடன் அமைச்சகம் நாடு முழுவதும்  தீன்தயாள் அந்த்யோதயா திட்டம் - தேசிய ஊரக வாழ்வாதார இயக்கம் செயல்படுத்தி வருகிறது. காலப்போக்கில் அவர்கள் கணிசமாக வருமான அதிகரிப்பைப் பெறும் வரை, அவர்களின் வாழ்க்கைத் தரத்தை மேம்படுத்தும் வரை, மோசமான வறுமையிலிருந்து வெளியே வரும் வரை இந்த ஆதரவு தொடர்கிறது. விடுபட்ட, நலிவடைந்த மற்றும் விளிம்புநிலை கிராமப்புற குடும்பங்களை சுய உதவிக் குழுக்களாக  கொண்டு வரும் நோக்கத்துடன் ஏப்ரல் 18 முதல் ஜூன் 30, 2023 வரை "அமைப்பு ரீதியில் வளத்திற்கான இயக்கம்" என்ற நிகழ்ச்சியை அமைச்சகம் நடத்தியது. இதன் முக்கிய இலக்குகள் பின்வருமாறு -
1 அமைப்பு ரீதியில் வளத்திற்கான இயக்கம் ஏற்பாடு செய்யப்பட்ட கிராம பஞ்சாயத்துகளின் எண்ணிக்கை  - 1.1
2 சுய உதவிக் குழுக்களாகத் திரட்டப்பட வேண்டிய சுகாதார நிலையங்களின் எண்ணிக்கை  - 20
3 உருவாக்கப்படும் புதிய சுய உதவிக் குழுக்களின் எண்ணிக்கை  - 1.1
4 தொடங்கப்படும் புதிய சுய உதவிக் குழு வங்கிகளின் எண்ணிக்கை  - 60,000
5 பிரதமரின் ஊரக வீட்டுவசதி திட்டத்தின் சுய உதவிக் குழுக்களாக திரட்டப்படும் பயனாளிகளின் குடும்பங்களின் எண்ணிக்கை  - 10
சமூக-பொருளாதார மற்றும் சாதிக் கணக்கெடுப்பு  தரவுத்தளத்தின்படி ஏழைகளின் அடையாளப் பங்கேற்பு நடைமுறை மூலம் அடையாளம் காணப்பட்ட, சம்பந்தப்பட்டகிராமசபையால் முறையாக சரிபார்க்கப்பட்ட குடும்பங்கள், இந்த இயக்கத்தின் கீழ் காப்பீடு பெற தகுதியான குடும்பங்களாகும்.
இத்திட்டத்தின் கீழ், ஒரு சுய உதவிக் குழுவுக்கு ரூ.20,000 முதல் ரூ.30,000 வரை சுழல் நிதியும், ஒரு சுய உதவிக் குழுவுக்கு ரூ.2.5 லட்சம் வரை சமூக முதலீட்டு நிதியும் வழங்க வகைசெய்யப்பட்டுள்ளது.
இத்தகவலை மத்திய ஊரக வளர்ச்சித் துறை இணையமைச்சர் சாத்வி நிரஞ்சன் ஜோதி மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
பிரதமர் அலுவலகம்
ஜப்பான் வெளியுறவுத் துறை அமைச்சர் பிரதமருடன் சந்திப்பு
ஜப்பான் நாட்டின் வெளியுறவுத் துறை அமைச்சர் திரு. டரோ கோனோ பிரதமர் திரு. நரேந்திர மோடியை இன்று  சந்தித்துப் பேசினார்.
பிரதமர் திரு மோடி 2018-அக்டோபர் மாதத்தில் ஜப்பான் நாட்டிற்கு பயணம் மேற்கொண்ட பிறகு சமீப மாதங்களாக எடுக்கப்பட்ட நடவடிக்கைகள் குறித்து திரு. கோனோ பிரதமரிடம் எடுத்துரைத்தார்.
பிரதமர் திரு. மோடி, 2018-அக்டோபரில் ஜப்பான் நாட்டிற்கு தாம் மேற்கொண்ட வெற்றிகரமான பயணம் குறித்து நினைவு கூர்ந்தார். இந்தியா-ஜப்பான் இடையேயான சிறப்பு உத்தி மற்றும் சர்வதேச கூட்டுறவினை மேலும் வலுபடுத்த தான் உறுதியோடு இருப்பதை பிரதமர் மீண்டும் வலியுறுத்தினார்.
இந்த ஆண்டின் பிற்பகுதியில் ஜப்பான் நாட்டுடனான வருடாந்திர உச்சி மாநாட்டின் அடுத்த சுற்றை நடத்த இந்தியா எதிர்பார்த்துக்கொண்டிருப்பதாக பிரதமர் கூறினார்.
கப்பல் போக்குவரத்து அமைச்சகம்
துறைமுகங்களில் சரக்கு கையாளுதல் புதுதில்லி, டிசம்பர்
பெரிய துறைமுகங்களில் எந்த நாட்டிற்கும் சரக்குகளை ஏற்றுமதி இறக்குமதி செய்ய யாருக்கும் அனுமதி மறுக்கப்படவில்லை. எனினும் அதானி துறைமுகம் மற்றும் சிறப்புப் பொருளாதார மண்டலம் வெளியிட்ட ஒரு சுற்றறிக்கையின்படி, 15 நவம்பர் 2021 முதல் அந்தத் துறைமுகத்தில் ஈரான், பாகிஸ்தான் மற்றும் ஆப்கானிஸ்தானிலிருந்து அனுப்பப்படும் சரக்குப் பெட்டகங்கள், கையாளப்படுவதில்லை. இந்தத் துறைமுகத்தில் 3-ம் நபர் முனையம் உள்ளிட்ட அனைத்து சரக்கு முனையங்களுக்கும் இந்த சுற்றறிக்கை பொருந்தும் என்று மாநிலங்களவையில் கேள்வி ஒன்றுக்கு எழுத்து மூலம் பதில்அளித்த மத்திய துறைமுகங்கள் மற்றும் கப்பல் துறை அமைச்சர் திரு சர்பானந்த சோனோவால் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778779
-----
(Visitor Counter : 108
வணிகம் மற்றும் தொழில்துறை அமைச்சகம்
சிறு தானியங்களை ஊக்குவிப்பதற்கான 5 ஆண்டுத் திட்டம் : ஐஐஎம்ஆரும், அபேடாவும் தயாரிப்பு
சிறுதானியங்கள், சிறுதானியப் பொருட்களின் ஏற்றுமதியை அதிகரிக்க சாத்தியக்கூறுகள் அதிகம் இருப்பதாலும், சிறுதானியத் துறைக்கு அரசு அளித்துவரும் முக்கியத்துவத்தைக் கருத்தில் கொண்டும், வேளாண் மற்றும் பதப்படுத்தப்பட்ட உணவு ஏற்றுமதி வளர்ச்சி ஆணையமான அபேடா, இந்திய சிறுதானிய ஆராய்ச்சி கழகத்துடனும் , இதர பங்குதாரர்களுடனும் இணைந்து சிறு தானியம், சிறு தானியப் பொருட்களை ஊக்குவிப்பதற்கான ஐந்தாண்டுத் திட்டத்தைத் தயாரிக்க உள்ளது. இதற்காக அபேடா-வும், ஐஐஎம்ஆர்-ரும் இணைந்து, இம்மாதம் 2ஆம் தேதி ஏற்பாடு செய்திருந்த கூட்டம் அபேடா தலைவரின் தலைமையில் நடைபெற்றது.
நிர்ணயிக்கப்பட்ட காலத்திற்குள், சம்பந்தப்பட்ட பங்குதாரர்கள் இலக்கை எட்டும் வகையில் அடுத்த ஐந்து ஆண்டுகளில் அதாவது 2021-2026-இல், சிறுதானியம், சிறுதானியப் பொருட்களின் ஏற்றுமதியை அதிகரிப்பதற்கான திட்ட அறிக்கையை அபேடா தயார் செய்து வருகிறது.
இதையடுத்து சிறுதானிய தொகுப்புகளைக் கண்டறிவது, இந்திய சிறு தானியப் பொருட்களை ஊக்கப்படுத்துவதற்காக சர்வதேச சந்தைகளைக் கண்டறிவது உள்ளிட்ட முயற்சிகளும் மேற்கொள்ளப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1678009
தொலைதொடர்பு மற்றும் தகவல் தொழில்நுட்ப அமைச்சகம்
86.37 சதவீதப் பகுதிகளை சென்றடைந்துள்ளது தொலைத் தொடர்பு வசதி
ஒரு ஜி.பி.க்கான டேட்டா கட்டணம் ரூ.10.55 ஆக குறைவு : கோடிக்கணக்கான மக்களுக்கு மலிவுக் கட்டணத்தில் இணைய வசதி
நாட்டின் 86.37 சதவீத பகுதிகளை தொலைத் தொடர்பு வசதி சென்றடைந்துள்ளது.
தொலைத் தொடர்புத் துறையில் ஏற்பட்டுள்ள முன்னேற்றங்களும், சீர்திருத்தங்களும்:2020ம் ஆண்டு அக்டோபர் 30ம் தேதி வரை, போன் இணைப்புகளின் எண்ணிக்கை 1171.72 மில்லியனாக அதிகரித்துள்ளது. இவற்றில் 1151.73 மில்லியன் செல்போன் இணைப்புகள். தொலைத் தொடர்பு வசதி 86.37 சதவீதப் பகுதிகளை சென்றடைந்துள்ளது. கிராமங்களில் தொலைத் தொடர்பு வசதி 58.85 சதவீதமாக உள்ளது.2020 செப்டம்பர் இறுதி வரை, இணையம் இணைப்பு பெற்றவர்களின் எண்ணிக்கை 776.45 மில்லியனாக உள்ளது. பிராட்பேண்ட் இணைப்புகளின் எண்ணிக்கை 726.32 மில்லியனாக அதிகரித்துள்ளது.இதன் மூலம் 2020 ஜனவரி முதல் செப்டம்பர் வரை வயர்லெஸ் டேட்டா பயன்பாடு 75.21 எக்ஸாபைட்ஸ்களாக அதிகரித்துள்ளன. டேட்டா கட்டணமும் ஒரு ஜி.பி.க்கு ரூ.10.55 ஆகக் குறைந்துள்ளது. இதன் காரணமாக கோடிக்கணக்கானோர் இணைய இணைப்பு பெற்றுள்ளனர்.பிஎஸ்என்எல் மற்றும் எம்டிஎன்எல் நிறுவனங்களைப் புதுப்பிக்க வேண்டும் என்ற நீண்ட கால கோரிக்கைக்கு மத்திய அமைச்சரவை ஒப்புதல் அளித்தது. பணியாளர்கள் தானாக முன்வந்து ஓய்வு பெறும் வசதி, 4 ஜி அலைக்கற்றை ஒதுக்கீடு, கட்டிடங்கள் மற்றும் ஒலிபரப்பு கோபுரங்கள் மற்றும் இதர சொத்துக்கள் மூலம் வருவாய் ஈட்டுதல், பத்திரங்கள் மூலமான கடன் திட்டம், பிஎஸ்என்எல்-எம்டிஎன்எல் இணைப்பு போன்ற பல நடவடிக்கைகள் இந்த புதுப்பிக்கும் திட்டத்தில் உள்ளன.பிஎஸ்என்எல் மற்றும் எம்டிஎன்எல் நிறுவனங்களைச் சேர்ந்த மொத்தம் 92,956 ஊழியர்கள், கடந்த 2020 ஜனவரி 31ம் தேதியுடன் தானாக முன்வந்து ஒய்வு பெற்றனர். பிஎஸ்என்எல், எம்டிஎன்எல் சம்பள செலவு முறையே சுமார் 50 சதவீதம் குறைந்தது, 75 சதவீதம்  குறைந்தது.டிஜிட்டல் இந்தியா திட்ட இலக்கை அடைவதற்காக, பாரத் நெட் திட்டம் மூலம் கிராமப் பஞ்சாயத்துகளில் பிராட்பேண்ட் இணைப்பு திட்டத்தை  மத்திய அரசு அமல்படுத்துகிறது. பாரத் நெட் திட்டம் மூலம் 1.50 லட்சம் கிராமப் பஞ்சாயத்துக்கள், ஏற்கனவே அதிகவேக இணைய இணைப்பு பெற்றுள்ளன.கண்ணாடியிழை கேபிள் மூலம் அந்தமான் நிகோபார் தீவுகள் சென்னையுடன், 2020 ஆகஸ்ட் 10ம் தேதி இணைக்கப்பட்டன. இந்த இணைப்புகள் மூலம் அந்தமான் நிகோபார் தீவுகளுக்கு ஏராளமான வாய்ப்புகள் கிடைக்கும்.கொவிட் 19 எச்சரிக்கை அமைப்பு: கொவிட்-19 விழிப்புணர்வுக்காக, 26 மாநிலங்கள்/யூனியன் பிரதேசங்களில் 10 மண்டல மொழிகளில் 300 கோடிக்கும் மேற்பட்ட குறுஞ்செய்திகள் மூலம் எச்சரிக்கை விடப்பட்டது.பல விதமான சேவைகளுக்கு உரிமங்கள் மற்றும் பதிவு சான்றிதழ்களை வழங்குவதற்காக, சரல் சஞ்சார் என்ற இணையளத்தை மத்திய தொலைத் தொடர்புத்துறை உருவாக்கியது.
பிரதமர் அலுவலகம்
டெக்சாசின் ஹூஸ்டனில் தாவூதி போரா சமூக உறுப்பினர்களைப் பிரதமர் சந்தித்தார்
டெக்சாசின் ஹூஸ்டனில் தாவூதி போரா சமூக உறுப்பினர்களைப் பிரதமர் நரேந்திர மோடி இன்று  சந்தித்துக் கலந்துரையாடினார்.
இந்த சமூகத்தின் உறுப்பினர்கள் ஹூஸ்டனில் பிரதமரைப் பாராட்டினர். இந்தக் கலந்துரையாடலின் போது சைத்னா சாஹிபுடன் பிரதமரின் தொடர்பை தாவூதி போரா உறுப்பினர்கள் எடுத்துரைத்தனர். கடந்த ஆண்டு தங்களின் சமூக நிகழ்வில் பங்கேற்க நரேந்திர மோடி இந்தூருக்குப் பயணம் செய்ததையும் அவர்கள் நினைவு கூர்ந்தனர்.
இந்தக் கலந்துரையாடலுக்குப் பின் டிவிட்டரில் செய்தி வெளியிட்ட பிரதமர், “தாவூதி போரா சமூகம் உலகம் முழுவதும் தனிச் சிறப்புடன் நிலைபெற்றுள்ளது. ஹூஸ்டனில் அவர்களுடன் நேரத்தை செலவிட்டதோடு பல்வேறு விஷயங்கள் குறித்து உரையாடும் வாய்ப்பையும் நான் பெற்றேன்” என்று கூறியுள்ளார்.
பிரதமர் அலுவலகம்
மகாராஷ்டிராவில் வெள்ள நிலவரம் குறித்து முதல்வருடன் பிரதமர் பேசினார்
பலத்த மழை மற்றும் வெள்ளம் காரணமாக மகாராஷ்டிராவின் சில பகுதிகளில் ஏற்பட்டுள்ள நிலைமை குறித்து அம்மாநில முதலமைச்சர் திரு உத்தவ் தாக்கரே உடன் பிரதமர் திரு நரேந்திர மோடி பேசினார்.
"மகாராஷ்டிராவில் பெய்து வரும் கன மழையால் ஏற்பட்டுள்ள வெள்ளம் குறித்து மகாராஷ்டிரா முதல்வர் உத்தவ் தாக்கரேவிடம் பேசினேன். நிலைமையை சீரமைக்க அனைத்து உதவிகளும் செய்யப்படும் என்று உறுதி அளித்தேன். அனைவரின் பாதுகாப்பு மற்றும் நல்வாழ்வுக்காக பிரார்த்திக்கிறேன்," என்று தமது டிவிட்டர் பக்கத்தில் பிரதமர் பதிவிட்டுள்ளார்.
-----
(
சுற்றுலா அமைச்சகம்
குல்மார்க்கில் உள்ள, ஓட்டல் குல்மார்க் அசோக் மற்றும் பாட்னாவில் உள்ள ஓட்டல் பாடலிபுத்திரா அசோக்-கில் நிறைவேற்றப்படாமல் உள்ள பணிகளை, முறையே ஜம்மு & காஷ்மீர் மற்றும் பீகார் மாநில அரசுகளுக்கு மாற்றுவதற்கு  மத்திய அமைச்சரவை ஒப்புதல்
மத்திய அரசின் பங்கு விலக்கல் கொள்கையின் தொடர்ச்சியாக, குல்மார்க்கில் உள்ள, ஓட்டல் குல்மார்க் அசோக் மற்றும் பாட்னாவில் உள்ள ஓட்டல் பாடலிபுத்திரா அசோக்-கில் நிறைவேற்றப்படாமல் உள்ள பணிகளை, முறையே ஜம்மு & காஷ்மீர் மற்றும் பீகார் மாநில அரசுகளுக்கு மாற்றுவதன்  மூலம் இந்திய சுற்றுலா வளர்ச்சிக் கழகத்தின் சொத்துகள்/ கிளைகள்/ கூட்டு நிறுவனங்களிலும் பங்கு விலக்கலை மேற்கொள்ள பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு கூட்டத்தில் ஒப்புதல் அளிக்கப்பட்டுள்ளது.
கூடுதல் விவரங்களுக்கு www.pib.nic.in என்ற இணையதளத்தில் காணவும்.
கனரகத் தொழில்கள் அமைச்சகம்
இந்திய மூலதனப் பொருட்கள் துறையில் போட்டியை அதிகரிக்கும் திட்டத்துக்கு ரூ.54.22 கோடி: மக்களவையில் தகவல்
இந்திய மூலதனப் பொருட்கள் துறையில் போட்டியை அதிகரிக்கும் திட்டத்துக்கு ரூ.54.22 கோடி பயன்படுத்தப்பட்டதாக மத்திய கனரகத் தொழில்துறை இணையமைச்சர் திரு. கிரிஷன் பால் குர்ஜார் தெரிவித்தார்.
மக்களவையில் அவர் எழுத்துபூர்வமாக தாக்கல் செய்த பதிலில் கூறியதாவது:
தொழில்துறைக்காக, 8 தொழில்நுட்ப மேம்பாட்டு சீர்மிகு மையங்கள், 9 பொறியியல் வசதி மையங்கள் ஏற்படுத்தப்பட்டன. இவற்றில் நான்கு, நாட்டில் உள்ள பிரபல ஆராய்ச்சி மையங்கள் மற்றும் கல்வி நிறுவனங்களில் சமர்த் உத்யோக் மையங்களாக ஏற்படுத்தப்பட்டன.
2020-21ம் நிதியாண்டில் இந்திய மூலதன பொருட்கள் துறையில் போட்டியை அதிகரிக்க ரூ.54.22 கோடி பயன்படுத்தப்பட்டது.
இந்திய மூலதனப் பொருட்கள் துறையில் போட்டியை அதிகரிக்கும் திட்டத்தின் கீழ், காரக்பூர் ஐஐடியில் சீர்மிகு மையம் அமைக்க இதுவரை ரூ.37.692 கோடி வழங்கப்பட்டுள்ளது.
தொழில்நுட்ப மேம்பாட்டுக்கான சீர்மிகு மையங்கள், பொது பொறியில் வசதி மையங்கள் ஆகியவற்றில் விவரம் இணைப்பில் கொடுக்கப்பட்டுள்ளது.
ஃபேம் இந்தியா திட்டத்தின் கீழ் 92,393 மின் வாகனங்கள்:
தேசிய மின்சார வாகன இயக்க திட்டம்  2020, நாட்டில் மின்சார வாகனங்களின் உற்பத்தியை விரைவு படுத்துவதற்கான திட்டத்தை கொண்டுள்ளது.
இதற்காக இந்தியாவில் மின்சார வானகங்களை விரைவாக உற்பத்தி செய்யும் ‘ஃபேம் இந்தியா’ திட்டத்தை  Electric Vehicles in India  கனரகத் தொழில்துறை அமைச்சகம் உருவாக்கியது.
கடந்த 2019ம் ஆண்டு மார்ச் வரையிலான முதல்கட்ட திட்டத்தின் கீழ், இத்திட்டத்துக்கான பட்ஜெட் ரூ.895 கோடி. முதல் கட்டத்தில் 2.8 லட்சம் வாகனங்களுக்கு ரூ.359 கோடி ஊக்கத் தொகை அளிக்கப்பட்டது.
மேலும், இத்திட்டத்தின் கீழ் பல மாநிலங்கள் / நகரங்களுக்கு 425 பேருந்துகள் விடப்பட்டன. முதல்கட்ட ஃபேம் இந்தியா திட்டத்தின் கீழ் 427 சார்ஜிங் நிலையங்கள் அமைக்கப்பட்டன. நாட்டில் செயல்பாட்டில் உள்ள சார்ஜிங் நிலையங்களின் விவரம் இணைப்பு 1-ல் கொடுக்கப்பட்டுள்ளது.
2ம் கட்ட ஃபேம் இந்தியா திட்டம் 2019 ஏப்ரல் 1ம் தேதி முதல் 3 ஆண்டு காலத்துக்கு ரூ.10,000 கோடி பட்ஜெட் மதிப்பில் தொடங்கியது. இத்திட்டத்தின் கீழ் 7090 மின்சாரப் பேருந்துகள், 5 லட்சம் மின்சார 3 சக்கர வாகனங்கள், 55,000 மின்சார 4 சக்கர வாகனங்கள், 10 லட்சம் இரு சக்கர வாகனங்கள் உதவி அளிக்கப்படவுள்ளது.
2வது திட்டத்தின் கீழ், கடந்த மாதம் 29ம் தேதிவரை 92,393 மின்சார வாகனங்களுக்கு ஊக்கத் தொகை ரூ.278 கோடி அளிக்கப்பட்டுள்ளது. மேலும், பல மாநிலங்கள் / நகரங்களுக்கு 6265 மின்சார பேருந்துகளுக்கு ஒப்புதல் வழங்கப்பட்டுள்ளது. மின்சார வாகனங்களுக்கான 2,877 சார்ஜிங் மையங்கள் ரூ.500 கோடி செலவில் 25 மாநிலங்கள் மற்றும் யூனியன் பிரதேசங்களில் 68 நகரங்களில் அமைக்கவும் கனரகத் தொழில்துறை அமைச்சகம் ஒப்புதல் அளித்துள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1741880
https://pib.gov.in/PressReleasePage.aspx?PRID=1741882
----
(Visitor Counter : 123